tomron87/hebrew-wikipedia-sentences-corpus huggingface dataset:
הוא נודע במשטר אימונים קפדני שאפשר לו לפתח תכונות גופניות יוצאות דופן שסייעו לו בטכניקת העמידה בשער הייחודית שלו, בעיקר את גמישותו - גם בקרב שוערים שהגמישות היא אחת מתכונותיהם החשובות, היה האשק יוצא דופן בגמישותו.
בנוסף, נודע האשק בכך שהעדיף לשחק בקסדת שוער מהדור הישן, שדמתה לקסדת שחקן שדה עם סורגים להגנת הפנים, ולא בקסדת השוער המודרנית העוטפת את הראש כולו.
האשק עסק בענפי ספורט נוספים בילדותו ונערותו, והצליח בעיקר בטניס כשזכה במספר תארים מקומיים באזור מגוריו.
כדורגל הוא ספורט נפוץ במשפחתו - בן דודו, איוון האשק, היה נשיא התאחדות הכדורגל של צ'כיה, ובעברו שחקן מקצועני ששיחק 54 פעמים במדי נבחרת צ'כוסלובקיה ופעם נוספת בנבחרת צ'כיה לאחר מהפכת הקטיפה, ומאמן שאימן את נבחרת צ'כיה בחלק ממוקדמות מונדיאל 2010 ולפני כן בצרפת ובעולם הערבי.
אחיו של דומיניק, מרטין האשק, הוא כדורגלן עבר ששיחק 14 פעמים במדי נבחרת צ'כיה, וכיום מאמן כדורגל.
אחיינו, שנקרא מרטין האשק אף הוא, הוא כדורגלן.
האשק נשוי ואב לבן ובת.
בתו דומיניקה היא סולנית להקת We Are Domi שנבחרה לייצג את צ'כיה באירוויזיון 2022.
שתי זכיות בגביע סטנלי (2002, 2008), שתיהן עם דטרויט רד וינגס
שתי זכיות באליפות צ'כוסלובקיה (1987, 1989) שתיהן עם טסלה פרדוביצה
זכייה באליפות צ'כיה (2010) עם איטון פרדוביצה
שתי זכיות בגביע הארט (1998, 1999) - השוער היחיד בהיסטוריה של ה-NHL שזכה פעמיים בגביע הארט
שתי זכיות בפרס לסטר פירסון (1998, 1999) - השוער היחיד בהיסטוריה של ה-NHL שזכה פעמיים בפרס לסטר פירסון
זכייה במדליית זהב אולימפית עם נבחרת צ'כיה (1998)
ה-MVP של הטורניר האולימפי (1998)
מקרא: מש - משחקים; שע - שערים שספג; מכ - מכות לשערו; רנ - רשת נקייה (משחקים ללא ספיגת שער); שע\מש - ממוצע ספיגת שערים למשחק (משוקלל לדקות משחק בפועל); %ה - אחוז הצלות.
שנה קבוצה טורניר מיקום מש שע רנ שע\מש %ה 1983 צ'כוסלובקיה אליפות העולם 2 5 1 2.50 ??
דומיניק ג'רארד פה וסט הוא שחקן קולנוע וטלוויזיה אנגלי, התפרסם בסרטים "300" ו"שיקגו" ובסדרות הדרמה "הסמויה", "הרומן" והכתר בעונות 5 ו-6 בתור צ'ארלס, נסיך ויילס, בהן כיכב בתפקיד ראשי.
וסט נולד בשפילד למשפחה אירית קתולית מרובת ילדים, בנם של מונה וג'ורג' וסט.
למד בבית ספר התיכון היוקרתי "איטון קולג'" ביחד עם ראש ממשלת בריטניה דייוויד קמרון.
בתו הבכורה של וסט מרטה שיחקה לצידו של פול בטאני בסרט "המצאה".
בשנת 2010 התחתן וסט עם המפיקה קת'רין פיצגרלד, לווסט יש איתה 2 בנים, בת אחת וכן יש לו בת ממערכת יחסים קודמת.
וסט התחיל את דרכו בקולנוע הבריטי בדרמות המבוססות על המחזות השייקספירים " ריצ'רד השלישי" בתפקיד מלך אנגליה הנרי השביעי ו"חלום ליל קיץ"
ב-1999 השתתף בתפקיד קטן מאוד בשובר הקופות "מלחמת הכוכבים - פרק 1: אימת הפנטום".
פרץ לתודעה בשנת 2000 בסרט "28 ימים" בתור ג'ספר, חברה האלכוהוליסט של העיתונאית גוון קאמינגס (סנדרה בולוק).
ב-2001 הופיע בתפקיד גיטריסט ההבי מטאל קירק קודי בדרמה המוזיקלית "רוק סטאר".
ב-2002 שיחק וסט בסרט המחזמר המצליח "שיקגו" בתור פרד קאסלי המאהב של נערת השעשועים רוקסי הארט (רנה זלווגר).
בשנה זו החל וסט גם את תפקידו הראשי בתור הבלש היצירתי ג'ימי מקנולטי בסדרת הדרמה "הסמויה", תפקיד שמילא במשך כשש שנים.
הסדרה נחשבת על ידי רבים כיצירת מופת טלוויזיונית ומוכרת בנשימה אחת עם ה"סופרנוס" כחלוצות הרנסאנס של סדרות הטלוויזיה של תחילת המאה ה-21.
ב-2003 השתתף בדרמה הרומנטית "חיוך של מונה ליזה" בתור הפרופסור לאיטלקית ביל דאנבר וב-2004 בדרמת המתח "הנשכחים" בתור אש אב לילד שנעלם באורח מסתורי בדומה לגיבורת העלילה טלי פרטה (ג'וליאן מור).
בשנת 2007 שיחק וסט בשובר הקופות ההיסטורי "300" וגילם את דמותו של ת'רון, פוליטיקאי ספרטני מושחת האונס את מלכת ספרטה (לנה הידי), הופיע בנוסף בסרט " מקור הרוע" בתור הבלש פסקל פולי החוקר את הרצח שביצע חניבעל לקטר.
ב-2008 שיחק בסרט הפעולה "המעניש: אזור מלחמה" בתפקיד בוס המאפיה בילי ראזוטי.
ב-2010 הופיע באפוס ההיסטורי האלים "סנטוריון" בתור הגנרל הרומאי טיטוס וירילוס מפקד הלגיון התשיעי.
בשנת 2011 שיחק במיני-סדרת הטלוויזיה הבריטית "השעה" של רשת BBC בתפקיד של הקטור מאדן.
על תפקיד זה היה מועמד וסט לפרס גלובוס הזהב לשחקן הטוב ביותר - מיני סדרה או סרט טלוויזיה לשנת 2012.
בשנת 2022 הצטרף לעונתה החמישית והשישית של הסדרה הכתר בתפקיד הראשי של צ'ארלס, נסיך ויילס.
על תפקידו קיבל בשנת 2024 מועמדות לפרס גלובוס הזהב לשחקן הטוב ביותר בסדרת דרמה.
ברטון וטיילור (2013) סרט טלוויזיה
דומיניק גלאבינה (בקרואטית: Dominik Glavina; נולד ב-12 ביוני 1992 בצ'קובץ) הוא כדורגלן קרואטי המשחק בעמדת הקשר בקבוצת ואראז'דין מליגת העל הקרואטית.
גלאבינה החל לשחק כדורגל בקבוצת הנוער המקומית של העיר צ'קובץ' בקרואטיה.
בשנת 2007 עבר למחלקת הנוער של ואראז'דין, ובשנת 2010 הועלה לקבוצת הבוגרים של המועדון.
במקביל שיחק גלאבינה בכל הנבחרות הצעירות של קרואטיה.
ב-28 באוגוסט 2012 הגיע לישראל והושאל לבית"ר ירושלים.
באוגוסט 2013 חזר לקרואטיה וחתם בקבוצת סלובן בלופו מהליגה הבכירה ובחלון ההעברות בעונת שוחרר מהקבוצה.
במרץ 2015 חתם באינטר זאפרשיץ', ולאחר עונה וחצי הצטרף לרודאר ולניה מליגת העל הסלובנית.
דומניקו "דומיניק" לומברדוזי הוא שחקן אמריקאי המוכר בזכות תפקידיו בסדרה "הסמויה" בתור הבלש הפרטי הארק, בסדרות "מלכי הבריחה", "אימפריית הפשע" ובסרטים "מיאמי וייס" ו"החבר'ה הרעים".
לומברדוזי נולד ברובע הברונקס, ניו יורק למשפחה ממוצא איטלקי.
החל לפלס את דרכו כשחקן דרך תפקידי אורח בסדרות פופולריות כמו "אוז", "NYPD Blue" ו-"61" עד שפרץ לתודעה בשנת 2002 בזכות תפקיד משנה בסדרת הדרמה הפופולרית "הסמויה".
לומברדוזי שיחק בסדרה בתפקיד תומאס "הארק" האק, שוטר במשטרת בולטימור, במשך חמש עונות.
תפקידו בתור השוטר הארק העלה את מעמדו של לומברדוזי והוא קיבל הזדמנויות לשחק בעיבוד הקולנועי של מייקל מאן לסדרה "מיאמי מחלק מוסר" בתפקיד הבלש סטן סוויטק ובסרטים כמו "ימ"מ יחידת פריצה", "שקרים באפלה", "אויבי הציבור" ו"איך אתם יודעים".
ב-2011 זכה לומברדוזי לפופולריות בזכות תפקיד ראשי ראשון בקריירה, בסדרת המתח של יוצרי "נמלטים" "מלכי הבריחה" בתור ריי זנקאנלי שוטר העוזר לסוכני ממשלה לתפוס אסירים נמלטים.
בשנת 2013 הופיע לומברדוזי בעונה הרביעית של סדרת הפשע התקופתית המוערכת "אימפריית הפשע" בתפקיד ראלף קאפונה אחיו של המאפיונר אל קאפונה (סטיבן גראהם).
באותה שנה גם השתתף בסרט הפשע של לוק בסון "החבר'ה הרעים" לצידם של רוברט דה נירו וטומי לי ג'ונס.
דרכו של קרליטו 2: העלייה לצמרת (2005)
דומיניק מארו (בסלובנית: Dominic Maroh; נולד ב-4 במרץ 1987) הוא כדורגלן עבר סלובני-גרמני, ששיחק בעמדת המגן.
למארו שבע הופעות במדי נבחרת סלובניה.
מארו התחיל לשחק כדורגל מקצועני בקבוצת הילדים של TSV נקרטיילפינגן, משם עבר לשחק בשנת 2000 בקבוצת הנוער של SSV רויטלינגן.
הוא קודם לסגל הבכיר של קבוצתו בשנת 2006. ב-21 ביוני 2008, מארו עבר לשחק בקבוצת המילואים של נירנברג.
משחק הבכורה שלו בקבוצה הבכירה של נירנברג, היה ב-7 בנובמבר 2008 מול פ.ס.וו פרנקפורט.
הוא כבש את שערו הראשון בקבוצה, ב-23 בנובמבר 2008, במשחק מול גרויטר פירת'.
ב-8 ביוני 2012, מארו הצטרף ליורדת מהבונדסליגה, פ.צ.
בשנת 2018 שוחרר מהקבוצה לאחר שירדה ליגה.
בקיץ 2018 הצטרף מארו לעולה החדשה אל הליגה הגרמנית השלישית, אורדינגן 05.
כבן לאב סלובני, מארו היה רשאי לשחק עבור הנבחרת הסלובנית, והוא יצא בהצהרה פומבית על רצונו לשחק עבורה, על אף שנולד בגרמניה.
ב-2012, הוא זכה לזימון בכורה לנבחרת סלובניה על ידי המאמן סלבישה סטויאנוביץ'.
בכורתו הבינלאומית הייתה ב-15 באוגוסט 2012, במשחק ידידות מול נבחרת רומניה, כאשר נכנס כמחליפו של מרקו שולר בדקה ה-90 של המשחק.
דומיניק היינץ הוא כדורגלן גרמני, המשחק כבלמה של קבוצת פ.צ.
היינץ גדל במחלקות הנוער של קייזרסלאוטרן, עד שהחל לשחק בקבוצה הבכירה של המועדון בעונת 2011/12. את הבכורה ערך במחזור האחרון של אותה עונה במשחק בו נכנס כמחליף, כאשר קייזרסלאוטרן הפסידה להנובר 96 וירדה אל הבונדסליגה השנייה.
היינץ תפס מקום קבוע בקבוצה בעונות הבאות, אך לא הצליח להעפיל עם הקבוצה בחזרה אל הבונדסליגה.
קלן מהבונדסליגה, בה חתם עד יוני 2019. את שערו הראשון בקבוצה הבקיע בנגיחה בספטמבר 2015 בהפסד 2–6 לאיינטרכט פרנקפורט.
בעונת 2017/18 ירד היינץ עם קלן לבונדסליגה השנייה.
בקיץ 2018 חתם היינץ בפרייבורג מהבונדסליגה.
בינואר 2022 עבר לשורותיה של אוניון ברלין.
היינץ שיחק בנבחרות גרמניה הצעירות, אך נכון לינואר 2016, טרם זומן לנבחרת גרמניה הבוגרת, ומשחק בנבחרת גרמניה בכדורגל עד גיל 21.
דומיניק מפהאם הוא שחקן תיאטרון, קולנוע וטלוויזיה אנגלי.
מפהאם נולד בסטפורד שבמחוז סטפורדשייר.
הוא למד משחק בבית הספר לתיאטרון בריסטול אולד ויק.
ב-1990 החל את קריירת המשחק עם הלהקה השייקספירית המלכותית והיה חבר בלהקה במשך ארבע שנים.
תפקידו הבולט הראשון של מפהאם היה בדמות דניאל פסקו, בנו הפגוע רגשית של נייג'ל הות'ורן, בסדרת הדרמה "The Fragile Heart" מאת פולה מילנה.
הסדרה שודרה בערוץ 4 בבריטניה ב-1996. נייג'ל הות'ורן זכה על תפקיד זה בפרס באפט"א לטלוויזיה לשחקן הטוב ביותר.
הסדרה עצמה הייתה מועמדת למספר פרסים ביניהם בקטגוריית סדרת הדרמה הטובה ביותר.
מפהאם שיחק בתפקיד מרכזי, בדמות מתנקש מהאלפים השווייצריים שיש לו ייסורי מצפון, בסרטו הראשון של דאנקן ג'ונס "Whistle".
הסרט צבר קהל מעריצים נאמן שבא אחריו לפסטיבלי סרטים בינלאומיים שונים.
לבסוף זכה הסרט לקהל רחב יותר כשהוא יצא כחלק מה-DVD שכלל את הסרט הראשון באורך מלא של ג'ונס בשם "Moon".
ב-1998 שיחק מפהאם בתפקיד מורטימר לייטווד בסדרה "ידידנו המשותף", עיבוד של ה-BBC לרומן באותו שם מאת צ'ארלס דיקנס.
חלק גדול מהסיפור מתואר מנקודת המבט של מורטימר.
הסדרה זכתה לשבחים ברחבי העולם, וזכתה בארבעה פרסי האקדמיה הבריטית לאומנויות הקולנוע והטלוויזיה בהם פרס המיני-סדרה הטובה ביותר.
בנוסף הייתה הסדרה מועמדת לארבע פרסי באפט"א נוספים, כמו גם פרסים מטעם "Royal Television Society", גילדת השדרנים (Broadcasting Press Guild), ופסטיבל הקולנוע הבינלאומי של סן פרנסיסקו.
בהמשך הופיע מפהאם בהפקות שונות בהן בסרטים "הפצוע האנגלי" ו"משחקי נוכלים", ובדרמה הרפואית של רשת ITV בשם "Always and Everyone".
מפהאם שיחק בתפקיד הרוצח בפרק הראשון של הסדרה "המלחמה של פויל", בדמות סיימון קינגדום אחיו ההרפתקן של סטיבן פריי בסדרה "קינגדום" ובדמות ד"ר ריצ'רד צ'אנינג בסדרה של ה-BBC על ימי מלחמת העולם השנייה בשם "Land Girls".
עוד הופיע בשני פרקים בסדרה "לואיס" ובסדרה הרפואית "The Clinic".
הסדרה "The Clinic" הייתה דרמה זוכת פרסים של רשת RTÉ האירית ששודרה בפריים טיים בלילות ראשון.
הסדרה נמכרה לרשתות טלוויזיה ברחבי העולם.
היא שודרה במשך שבע עונות בין השנים 2003 עד 2009. מפהאם שיחק בתפקיד מנתח פלסטי רודף נשים ותככן בשם דן וודהאוס.
הוא הופיע בכל אחד מפרק הסדרה.
ב-2014 הופיע מפהאם בפרק בסדרה "תחבולות חדשות" בדמות שר טורי החשוד ברצח.
ב-2015 שיחק בפרק הראשון של העונה השנייה של הסדרה "המוסקטרים" בתפקיד גנרל דה פואה.
כן השתתף בסדרה "אנושיים" של ערוץ 4 ו-AMC בתפקיד סגן ניצב שו.
תפקידים נוספים של מפהאם בקולנוע היו בדמות ד"ר ואנגל בסרט "Heart of Lightness" שביים יאן ורדואן המבוסס על המחזה "האישה מן הים" מאת הנריק איבסן.
הוא שיחק בתפקיד סר הורסה בסרט "Dragonheart, Druid's Curse" השלישי מסדרת סרטי "לב הדרקון" של יוניברסל בבימויו של קולין טיג; ובדמות גאי בידוול בסרט "Sniper: Legacy" יחד עם טום ברנג'ר ודניס הייסברט, בבימויו של דון מייקל פול.
ב-2016 חזר מפהאם וגילם שוב את בידוול בסרט ההמשך של סרטי Sniper שיצא לאקרנים ב-2016.
בפברואר 2016 הופיע מפהאם בסדרה "האב בראון" בתפקיד סר מלקולם בריית'ווייט בפרק בשם "The Rod of Asclepius".
בשנת 2023 שיחק בסרט הדרמה הביוגרפי "גולדה" בדמותו של קצין צה"ל חיים בר-לב.
מפהאם הופיע כשף ידוען בתוכנית המציאות "The Restaurant".
התפריט שלו זכה בארבעה מתוך חמישה כוכבים.
בפברואר 2010 היה מפהאם מנחה אורח של התוכנית "The Afternoon Show", תוכנית הדגל היומית של רשת RTÉ.
מפהאם היה הקול של מסע הפרסום הטלוויזיוני בבריטניה של ארגון הצדקה וורלד ויז'ן אינטרנשיונל במשך שנים אחדות.
עוד היה הקריין של ספרי שמע אחדים עבור ההוצאה Audible.
החל מפברואר 2011 שיחק מפהאם בתפקיד אוסבורן בסיור הופעות לאומי של דייוויד דינדלי בהפקה זוכת הפרסים של המחזה "Journey's End" מאת ר"ס שריף.
ביולי 2011 הועברה ההצגה לתיאטרון הדוכס מיורק בווסט אנד.
באוקטובר 2011 השתתף מפהאם באירוע בשם "66 ספרים" בתיאטרון בוש במחזה מאת ג'ק ת'ורן המבוסס על ספר דניאל.
ב-6 ביוני 2014 הופיע מפהאם בקונצרט של רדיו ה-BBC לציון 70 שנה ליום הפלישה לנורמנדי שהתקיים באלברט הול.
הקונצרט הועבר בשידור חי ברדיו 2 ול-150 בתי קולנוע ברחבי בריטניה.
מפהאם שיחק במחזה "לינדה" מאת פנלופי סקינר שביים מייקל לונגהרסט.
הצגת הבכורה הייתה ב-26 בנובמבר 2015 בתיאטרון רויאל קורט בלונדון.
הוא שיחק בתפקיד ניל, בעלה של לינדה, אותה גילמה נומה דומצני, שהחליפה את קים קטרל, אחרי שעזבה את ההפקה בשבוע האחרון של החזרות.
באביב 2015 גילם מפהאם את אנטוניו במחזה "הסוחר מוונציה" בתיאטרון שייקספיר גלוב, לצדו של ג'ונתן פרייס בתפקיד שיילוק.
ב-2016 יצאה ההפקה לסיור הופעות בערים ניו יורק, וושינגטון ושיקגו בארצות הברית, וכן ערים אחדות בסין.
באוקטובר חזרו להופיע שוב בשייקספיר גלוב.
מפהאם הופיע במחזות דרמה רדיופוניים אחדים בהם בהפקת המילניום של המחזה השייקספירי "המלט" בתפקיד לארטס.
הוא שיחק בדמות איתן פרום בעיבוד של רדיו 4 לרומן באותו שם מאת אדית וורטון; יו קאזאלט בסאגה "משפחת קאזאלט" של אליזבת ג'יין הווארד; הדוכס מבקינגהם בעיבוד של "The Stuarts"; וכן בתפקיד ג'פרי מרשל בסדרה "Home Front".
בנוסף השתתף מפהאם בתוכנית הרדיו "Words and Music" ברדיו 3 של ה-BBC.
מפהאם השתתף בהקלטות אודיו של "Big Finish" בספר "The Jigsaw War" יחד עם פרייזר היינס.
עוד השתתף יחד עם טום בייקר בספרים " The Dalek Contract" ו-"Final Phase" שיצאו לאור ביוני ויולי 2013.
ב-2011 הקים מפהאם חברת הפקות בשם "InSite Films" שיוצרת מגוון של תוכן וידאו בהם וידאו קליפים, סרטי קידום מכירות, וסרטים תיעודיים.
מפהאם נשוי לגווינת' מפהאם ולהם שני ילדים.
פרסי הקולנוע והטלוויזיה האירים (2009) מועמדות לשחקן הטוב ביותר בתפקיד ראשי בסדרה "The Clinic"
פרסי עולם ברודוויי (2011) מועמדות לשחקן הטוב ביותר במחזה "Journey's End".
שנה שם שם באנגלית תפקיד הערות 1994 שף!
דומיניק ליבאקוביץ' (בקרואטית: Dominik Livaković; נולד ב-9 בינואר 1995) הוא כדורגלן קרואטי המשחק בעמדת השוער בז'ירונה בהשאלה מפנרבחצ'ה, ובנבחרת קרואטיה.
ליבאקוביץ' התחיל את הקריירה שלו בקבוצת הנוער של נ.ק.
זאדאר ובגיל 17 הצטרף למחלקת הנוער של נ.ק.
כבר בשנתו הראשונה במועדון ולמרות גילו הצעיר, ליבאקוביץ' התחיל את העונה כשוער שני.
ב-31 באוגוסט 2012 ערך את הופעת הבכורה שלו בקבוצה בהפסד 1-0 לציבאליה.
בעונה זו ובעונה שאחריה, ליבאקוביץ' שותף ב-35 משחקי ליגה בסך הכל, אך בעונת הפך לשוער הראשון של הקבוצה.
ב-30 באוגוסט 2015 סיכם בדינמו זאגרב, והוא הצטרף אליה בסיום העונה.
ב-2 באוקטובר 2016 ערך ליבאקוביץ' את הופעת הבכורה שלו בקבוצה בתיקו 0-0 נגד היידוק ספליט.
ב-18 באוקטובר 2016 ערך את הופעת הבכורה האירופית שלו בהפסד 1-0 לסביליה במסגרת שלב הבתים של הליגה האירופית.
ב-25 באוגוסט 2023 חתם לחמש שנים בפנרבחצ'ה.
ב-2 בספטמבר 2025 הושאל לז'ירונה מהלה ליגה.
במאי זומן ליבאקוביץ' לראשונה לסגל נבחרת קרואטיה לקראת משחק הידידות נגד .
ב-11 בינואר 2017 ערך את הופעת הבכורה שלו בנבחרת במשחק נגד במסגרת גביע סין שהסתיים בהפסד 4-1 בפנדלים אחרי תיקו 1-1 ב-90 דקות.
דומיניק-פראנס לואב-פיקאר (נולדה ב-23 בנובמבר 1948) היא גרושתו של פואד השני, מלך מצרים וסודאן לשעבר.
דומיניק-פראנס נולדה בפריז, למשפחה יהודית, אביה הארכאולוג דויד-רובר לואב מחבל אלזס, ואשתו השווייצרית פולה-מדלין פיקאר.
כאשר הייתה סטודנטית בת 29, כתבה דומיניק-פראנס את תזת הדוקטורט שלה בסורבון על הפסיכולוגיה של האישה בסיפורי אלף לילה ולילה.
ב-16 באפריל 1976, לאחר תקופת חיזור, היא נישאה במונקו לפואד השני, מלך מצרים המודח.
היא המירה את דתה לאסלאם ושינתה את שמה ל"פאדילה".
למרות שנישאה לפואד זמן רב לאחר שהודח מכיסאו, היא קיבלה בקרב תומכי המלוכה את התואר "הוד מלכותה, פאדילה מלכת מצרים".
בשנת 1996 בני הזוג התגרשו, ולאחריהם היא נשאה בתואר "הוד מעלתה, הנסיכה פאדילה ממצרים" עד לשנת 2008, אז בוטלו הנישואין והתואר לאחר מאבק משפטי.
ב-2002 נלקחה ממנה דירתה בפריז עקב חובות תופחים.
שלושה ילדים נולדו לדומיניק-פראנס ולפואד השני:
מוחמד עלי, נסיך סעיד (נולד ב-5 בפברואר 1979)
הנסיכה פאוזיה-לטיפה ממצרים (נולדה ב-12 בפברואר 1982)
הנסיך פאחרודין ממצרים (נולד ב-25 באוגוסט 1987)
1948–1976: מיס דומיניק-פראנס לואב פיקאר
1976–1996: הוד מלכותה פאדילה מלכת מצרים (טוענת)
1996–2008: הוד מעלתה, הנסיכה פאדילה ממצרים
2008–היום: הגברת פאדילה דומיניק-פראנס לואב פיקאר
דומיניק ואן אקהאוט היא דוגמנית בלגית.
ואן אקהאוט נולדה בבריסל, בנעוריה החלה לדגמן והשתתפה בתחרות יופי בינלאומית לנערות.
היא השתתפה בתחרות "מיס בריסל" לאחר שמנהל בית הספר שבו למדה התרשם מיופייה והיה מעוניין שתרשם לתחרות, בתחרות זו היא זכתה במקום הראשון.
בתחרות מיס בלגיה היא ייצגה את בריסל והיא הוכתרה כ"מיס בלגיה 1981".
בתחרות מיס תבל 1981 שנערכה בניו יורק נבחרה לסגנית הרביעית, בכך הייתה למיס בלגיה שהגיעה למקום הכי גבוהה בהיסטוריה של התחרות הבינלאומית.
בתחרות מיס עולם 1981 שהייתה בלונדון עלתה לשלב חמש עשרה המועמדות שעלו לחצי הגמר.
בתחרות מיס אינטרנשיונל 1981 גם שם הגיעה לחצי הגמר.
בסוף אותה שנה נבחרה למיס האומות המאוחדות.
היא שימשה כשופטת בטקסי בחירת מיס בלגיה, מיס צרפת, מיס שווייץ ומיס אירופה.
ב-1985 נישאה לבן זוגה ונולדו להם שני ילדים.
דומיניק דופור היא דוגמנית קנדית.
דופור נולדה בלאוואל, היא החלה לדגמן בתחילת שנות העשרים שלה.
היא נבחרה למיס קנדה 1981 כשהשתתפה בתחרות כמיס לאוואל.
במהלך שנת כהונתה היא למדה אנגלית.
כמיס קנדה היא לקחה חלק במצעד סנטה קלאוס של מילטון, עיירה באונטריו, היא גם ביקרה ב"Steam Era", פסטיבל הנערך באונטריו העוסק בהיסטוריה החקלאית של המקום.
בטקס בחירת מיס תבל 1981 נבחרה לסגנית ראשונה, המקום השני, עד לאותו זמן הייתה לקנדית שהגיעה להישג הגבוה ביותר בהיסטוריה של התחרות הבינלאומית.
היא הופיעה בפרק הראשון של תוכנית המציאות "Thrill of a Lifetime" ששודרה בערוץ "CTV" הקנדי.
בין 1982–1992 לקחה חלק בהנחיית תחרות מיס קנדה, ב-1992 נערכה התחרות בפעם האחרונה באותה מתכונת ולאחר מכן הוחלט לבטלה.
ב-2009 הנחתה את תחרות מיס תבל קנדה.
כריסטופר ג'יימס דיג'אק הידוע יותר בשם הבמה שלו, דיג'אק הוא מתאבק אמריקאי, המופיע בארגון ההיאבקות WWE, בתוכנית הדגל Raw.
הוא מוכר בעיקר בשל תקופתו בארגון Ring of Honor (ROH) ובארגונים העצמאיים, שבהם התחרה תחת שם הבמה דונובן דיג'אק.
דיג'אק גדל בלוננבורג, מסצ'וסטס והיה משלושת הספורטאים הטובים ביותר בבית הספר התיכון לוננבורג.
דיג'אק הצטיין במיוחד בפוטבול, כשהוא גויס על ידי קולג'ים רבים באזור ניו אינגלנד.
דיג'אק זכה בתואר ספורטאי השנה של Sentinel & Enterprise בשנת 2005, לנבחרת האולסטאר של מסצ'וסטס שרינרס, ונבחר כקפטן ו-MVP של הקבוצה בעונתו בקבוצה הבוגרת.
בסופו של דבר, דיג'אק קיבל מלגה לשחק פוטבול במכללות של UMass Minutemen.
לאחר שהתקשה להסתגל לתנאים בקמפוס הגדול, דיג'אק החליט לבצע מעבר לאוניברסיטת ברידג'ווטר סטייט, מכללה לאומנויות ליברליות בינונית שנמצאת כ-30 ק"מ מחוץ לבוסטון, מסצ'וסטס.
בברידג'ווטר, הצטיין דיג'אק גם בפוטבול וגם בכדורסל, ואף הוביל את קבוצת הפוטבול במאזן התיקולים בשנותיו הצעירות והבוגרות, והוביל את קבוצת הכדורסל במאזן הריבאונדים בשנה הבוגרת שלו.
בשנת 2010, דיג'אק סיים את לימודיו באוניברסיטת ברידג'ווטר עם תואר ראשון במשפט פלילי.
לאחר שני הפסדים בארגונים קטנים יותר, דיג'אק הצטרף לארגון Chaotic Wrestling, שם התאמן תחת הדרכותיהם של בריאן פיורי וטוד הנסון.
הוא ערך את קרב הבכורה שלו באוגוסט 2013, כשגבר על ורן ויקאלו.
הוא המשיך ברצף הניצחונות שלו עד ליולי 2014, שם הפסיד לאלוף הארגון, מארק שורמן.
לאחר שהשיג את הזכות להתחרות על האליפות במשקל כבד של הארגון במהלך קרב מרובע.
ב-24 באוקטובר, הוא ניצח את אותו שורמן וזכה באליפות במשקל כבד של CW.
לאחר תקופת כהונה של 148 ימים, הוא הפסיד את התואר לצ'ייס דל מונטה ב-21 במרץ 2015. בשנת 2016, דיג'אק הצטוות לשורות מייקי ווב, כשהשניים נודעו בשם The American Destroyers.
השניים זכו באליפות הזוגות של הארגון ב-26 בדצמבר, כשניצחו את האחים לוגאן.
לעומת זאת, הם הפסידו את חגורות האליפות למיל סיטי חוליגנס חודש לאחר מכן.
בקרב האחרון שלו בארגון, דיג'אק ניצח את כריסטיאן קזנובה וג'וש בריגס בקרב משולש וכתוצאה מכך זכה באליפות New England של CW.
מנגד, הוא ויתר על התואר מיד לאחר הקרב.
הוא ערך את הופעת הבכורה שלו בארגון ROH ב-27 ביולי, כשניצח את סטוקלי האת'וויי.
דיג'אק זכה בטורניר הטופ פרוספקט של שנת 2015, כשבגמר הוא גבר על וויל פררה.
ניצחון זה הקנה לו את הזכות להתחרות נגד ג'יי לית'ל על אליפות הטלוויזיה העולמית של ROH.
לעומת זאת, הוא סירב לקחת את ההזדמנות הזאת ובמקום הצטרף לקבוצת The House of Truth של טרות' מרטיני, מה שהפך את דמותו לרעה.
ב-19 ביוני, הוא הפסיד למארק בריסקו.
ב-19 בדצמבר, הוא הורחק מקבוצתו של מרטיני, כך שצעד זה הפך את דמותו בחזרה לטובה.
ב-27 בפברואר 2016, דיג'אק הגיע עם הנסיך נהנה ותקף את טרות' מרטיני, כך שפעם נוספת דיג'אק הפך לדמות הרעה, כשהוא הצטרף לקבוצת ה-Embassy.
ב-12 בפברואר 2017, דיג'אק הודיע על עזיבתו.
בינואר 2017, ה-WWE חזרו בהם מהצעת החוזה לדיג'אק, לאחר שהוא היה עדיין חתום בארגון ROH.
חודש לאחר מכן, דיג'אק העדיף שלא להאריך את חוזיהו ב-ROH, מה שגרם לו לחכות להצעת חוזה נוספת מה-WWE בחודשים הבאים.
ב-20 ביולי, דווח שדיג'אק סיים את ההתחייבויות שלו למופעים בארגונים עצמאיים לפני צירופו ל-WWE.
חתימתו בארגון הוכרה ב-5 בספטמבר.
דיג'אק ערך את הקרב הראשון הלא טלוויזיוני שלו בתוכנית NXT ב-23 בספטמבר בהפסד לאליסטר בלאק.
ב-30 במאי 2018, הוא רשם את קרב הבכורה הטלוויזיוני שלו, בהפסד לריקושט.
ביולי 2018, ה-WWE דיווח על שינוי שם הבמה שלו לדומיניק דיג'אקוביק.
ב-19 בדצמבר, דיג'אקוביק ערך את הופעת הבכורה המחודשת שלו תחת שם הבמה החדש, כשניצח את אהרון מאקיי.
לאחר רסלמניה 35, הוא היה אמור לנהל פיוד נגד אלוף צפון אמריקה של NXT, ולווטין דרים על התואר שלו.
לעומת זאת, באפריל 2019, הוא פצע את הברך שלו, כשסבל מקרע במניסקוס, שדרש ממנו לעבור ניתוח.
הוא נעדר מפעילות עד לסוף חודש יולי.
ב-13 בנובמבר 2019, דיג'אקוביק הצטרף לקבוצת צ'אמפה שכללה את תומאסו צ'אמפה, מאט רידל וקית' לי בקרב ה-WarGames המסורתי במסגרת האירוע NXT TakeOver: WarGames.
רידל נאלץ לעזוב את הקבוצה לאחר שניהל פיוד נגד פין באלור.
באירוע עצמו, דיג'אקוביק וקבוצת צ'אמפה ניצחה את קבוצת The Undisputed Era, כשמי שתפס את מקומו של רידל היה קווין אואנס.
באירוע NXT TakeOver: Portland, שנערך ב-16 בפברואר 2020, דיג'אקוביק כשל בניסיונו לזכות באליפות צפון אמריקה של NXT לאחר שהפסיד לקית' לי.
ב-1 באפריל, ניתנה לדיג'אקוביק הזדמנות נוספת להתחרות על תואר זה, הפעם במסגרת קרב משולש אשר הכיל בנוסף את דמיאן פריסט, וגם בו קית' לי הגן על התואר בהצלחה.
ב-15 ביולי, דיג'אקוביק התמודד מול קית' לי בקרב "המנצח זוכה בהכל" על אליפות ה-NXT ואליפות צפון אמריקה של קית' לי, שבו הוא הפסיד.
במהלך ראיון מאחורי הקלעים, הוא הותקף על ידי קאריון קרוס.
שבוע לאחר מכן, דיג'אקוביק התמודד מול קרוס בקרב שבו הוא הפסיד כתוצאה מהכנעה טכנית.
ב-21 בספטמבר בפרק של התוכנית Raw, דיג'אקוביק נחשף באופן רשמי כאחד מחברי קבוצת רטרביושן אשר מגלמת את הדמויות הרעות והבלתי חביבות על הקהל, כשהוא זוהה תחת שם במה חדש, טי-באר.
ב-5 באוקטובר בפרק של התוכנית Raw, מוסטפא עלי נחשף כמנהיג הקבוצה.
במהלך השבועות שבאו לאחר מכן, הקבוצה נחלה הצלחה מועטה.
במופע המקדים לאירוע פאסטליין, שנערך ב-21 במרץ 2021, טי-באר ומייס תקפו את עלי, דבר שהוביל לסיום קיום הקבוצה.
ב-12 באפריל בפרק של התוכנית Raw, טי-באר ומייס תקפו את דרו מקינטייר, תקיפה שרימזה על צירופם לקבוצת The Hurt Business.
שבוע לאחר מכן בתוכנית, טי-באר הסיר את המסכה שלו ביחד עם מייס במהלך קרב הזוגות שלהם מול מקינטייר וברון סטרומן, שבו טי-באר ומייס ניצחו כתוצאה מפסילה.
מאוחר יותר בריאיון, הם הכריזו על התחלת הקריירה שלהם כצמד.
לאחר מספר שבועות שנעדרו מן המרקע, טי-באר ומייס שימשו כ"חוטבי עצים" בקרב חוטבי העצים בין ג'ון מוריסון לדמיאן פריסט ב-17 במאי בפרק של התוכנית Raw.
כחלק מהדראפט של שנת 2021, מייס הועבר למותג סמאקדאון, בעוד שטי-באר נשאר במותג Raw, דבר שהוביל לקץ קיום הצמד.
ב-25 באוקטובר בפרק של התוכנית Raw, טי-באר פסל את עצמו בקרב מול אלוף ארצות הברית, דמיאן פריסט, לאחר שזרק על האחרון כיסא.
ב-1 בנובמבר בפרק של התוכנית Raw, הוא הפסיד לפריסט בקרב ללא פסילות על האליפות.
במהלך שנת 2022, הוא הופיע בעיקר בתוכנית המשנה של הארגון, מיין איבנט.
ב-25 באוקטובר בפרק של התוכנית NXT, הוקרן קטע וידאו שבו המסכה של טי-באר מקבוצת רטרביושן נזרקה אל תוך אש, דבר שבישר על חזרתו למותג NXT.
ב-22 בנובמבר בפרק של התוכנית NXT, הוא חזר באופן רשמי למותג, כאשר הוא השתמש בשם הבמה דיג'אק ותקף את וס לי לאחר הגנתו המוצלחת של האחרון על אליפות צפון אמריקה של NXT מול כרמלו הייס.
באירוע NXT Vengeance Day, שנערך ב-4 בפברואר 2023, דיג'אק הפסיד בקרב על אליפות צפון אמריקה לאותו וס לי לאחר הסחת דעת מצידם של טוני דיאנג'לו וצ'נינג "סטאקס" לורנצו.
הישגים בארגון ההיאבקות Chaotic Wrestling – CW אליפות במשקל כבד של CW (פעם אחת)
אליפות New England של CW (פעם אחת)
אליפות הזוגות של CW (פעם אחת) - עם מייקי ווב
הישגים במגזין ההיאבקות Pro Wrestling Illustrated – PWI PWI דירג אותו במקום ה-104 מתוך 500 המתאבקים הטובים ביותר לשנת 2020
הישגים בארגון ההיאבקות Pro Wrestling Resurgence – PWR אליפות במשקל כבד של PWR (פעם אחת)
הישגים בארגון ההיאבקות Ring of Honor – ROH טורניר הטופ פרוספקט (2015)
אליפות במשקל כבד של WrestleMerica (פעם אחת)
דומיניק לה קפרה הוא היסטוריון אמריקאי, העוסק בהיסטוריה אינטלקטואלית אירופאית.
הוא ידוע בעיקר בזכות מחקריו בהיסטוריה אינטלקטואלית ובלימודי טראומה.
הוא שימש כפרופסור ללימודי הומניזם בקתדרה על שם ברייס ואדית מ' בומאר באוניברסיטת קורנל, שם הוא כיום פרופסור אמריטוס.
לה קפרה קיבל תואר ראשון מקורנל ודוקטורט מאוניברסיטת הרווארד.
הוא החל ללמד במחלקה להיסטוריה של אוניברסיטת קורנל בשנת 1969.
עבודתו של לה קפרה תרמה לעיצוב ההיסטוריה האינטלקטואלית וקשריה להיסטוריה של התרבות, כמו גם לגישות אחרות כלפי העבר.
הוא חקר והרחיב את טבעו וגבולותיו של הבסיס התאורטי של ההבנה ההיסטורית.
עבודתו משלבת התפתחויות בתאוריה ביקורתית, כמו פוסט-סטרוקטורליזם ופסיכואנליזה, ובודקת את הרלוונטיות שלהן לחשיבה מחודשת על ההיסטוריה.
הוא בוחן ומרחיב את השימוש במחקרים היסטוריים בטכניקות שפותחו בלימודי ספרות ואסתטיקה, כולל קריאה צמודה, ניתוח רטורי ובעיית האינטראקציה בין טקסטים או ממצאים וההקשרים (הקונטקסטים) שלהם.
בנוסף לתפקידה בתחום ההיסטוריה, עבודתו של לה קפרה זכתה לדיון נרחב בתחומי מדעי הרוח והחברה האחרים, בעיקר בכל הקשור לתורת הטראומה ולימודי השואה.
בקורנל, שם הוא כיום פרופסור אמריטוס, החזיק לה קפרה בתפקידים במחלקות להיסטוריה ולספרות השוואתית.
הוא כיהן במשך שנתיים כמנהל בפועל, ובמשך עשר שנים כמנהל אגודת קורנל למדעי הרוח.
הוא עמית בכיר בבית הספר לביקורת ותיאוריה.
לה קפרה הוא חבר באקדמיה האמריקאית לאמנויות ומדעים (2006 – הווה).
מתרגם: יניב פרקש, הוצאות יד ושם ורסלינג, 2006.
4 (2004), כרך המתמקד ביצירתו של לה קפרה, כולל חיבור מוזמן על ידו ("מעגלים של היסטוריה אינטלקטואלית") וארבע מאמרים נוספים (מאת ארנסט ואן אלפן, קרולין ג' דין, אלן מגיל, ומייקל ס' רוט), הדנים בקריירה שלו ובתפקידו בתחום המחקר.
דומיניק גוטיירז הידוע יותר בשם הבמה שלו, דומיניק מיסטריו הוא מתאבק אמריקאי, המופיע בארגון ההיאבקות WWE, בתוכנית הדגל Raw, שבה הוא מכהן כאלוף הבין-יבשתי הנוכחי.
גוטיירז הוא בן למשפחת מתאבקים כשגם אביו, ריי מיסטריו ג'וניור, וגם הדוד של אביו, ריי מיסטריו סניור, עסקו בהאבקות.
דומיניק גוטיירז נולד ב-5 באפריל 1997 והוא הבן של אנג'י גוטיירז והמתאבק ריי מיסטריו.
יש לו אחות צעירה ממנו בשם אהליה.
בשנת 2005, גוטיירז הופיע לראשונה ב-WWE, כשהוא היה מעורב בפיוד המתמשך בין ריי מיסטריו לאדי גררו בעודו בן 8 בלבד.
פיוד זה כלל משמורת בין השניים על דומיניק, כאשר גררו טען שמיסטריו הוא לא אביו.
מיסטריו ניצח את גררו בקרב סולם באירוע סאמרסלאם, שלמעשה סיים את העלילה בין השניים.
הוא הופיע פעם נוספת חמש שנים מאוחר יותר בפיוד בין ריי מיסטריו לקבוצת הסטרייט אדג' סוסייטי (סי.
ב-19 במרץ 2019 בפרק של התוכנית סמאקדאון, גוטיירז הופיע ביחד עם אביו, ריי מיסטריו, שהודיע על כך שהוא יתמודד מול סמואה ג'ו ברסלמניה 35. הוא הופיע פעמים נוספות בפרקים של התוכנית Raw בין החודשים אפריל ליוני במהלך הפיוד בין אביו לג'ו.
בחודשים שבאו לאחר מכן, הוא היה מעורב בעלילות ובקרבות של אביו, כולל הסחת דעת מצידו בקרב על אליפות ה-WWE מול ברוק לסנר באירוע סדרת ההישרדות, שנערך ב-24 בנובמבר.
במאי 2020, הוא שוב עזר לאביו, הפעם בפיוד עם סת' רולינס ועמיתיו, מרפי ואוסטין ת'יאורי, זאת לאחר שרולינס פגע בעינו של מיסטריו פציעה חמורה כחלק מהעלילה.
באירוע The Horror Show at Extreme Rules, שנערך ב-19 ביולי, מיסטריו הפסיד לרולינס בקרב עין תחת עין, שבו המנצח בקרב היה זה ש"הוציא" את עינו של היריב.
דומיניק ניסה לנקום אך לא צלח במשימתו, עד שמי שנחלץ לעזרתו היה אליסטר בלאק.
ב-3 באוגוסט בפרק של התוכנית Raw, דומיניק הציב בפני רולינס אתגר לאירוע סאמרסלאם, שאליו האחרון נענה בחיוב.
אתגר זה סימל את קרב הבכורה של דומיניק בזירה.
שבוע לאחר מכן בתוכנית, רולינס ומרפי תקפו את דומיניק בעזרת יותר משלושים מכות של מקל במבוק.
ב-16 באוגוסט, נודע שהתניית הקרב בין השניים תהיה קרב חוקי אקסטרים.
באירוע סאמרסלאם, שנערך ב-23 באוגוסט, מיסטריו הפסיד לרולינס.
באירוע פייבאק, שנערך שבוע לאחר מכן, דומיניק וריי מיסטריו ניצחו בקרב זוגות את סת' רולינס ומרפי.
לילה לאחר מכן בתוכנית Raw, דומיניק הפסיד לסת' רולינס בקרב העפלה לקרב המשולש בהמשך הערב אשר קבע את זהות הטוען לכתר לאליפות ה-WWE באירוע התנגשות של אלופים.
ב-7 בספטמבר, דומיניק ניצח את מרפי בקרב רחוב.
שבוע לאחר מכן, דומיניק הפסיד לסת' רולינס בקרב כלוב.
ב-21 בספטמבר, דומיניק והומברטו קאריו השתתפו בקרב זוגות משולש אשר קבע את הטוענים לכתר לאליפות הזוגות של Raw נגד הסטריט פרופיטס (אנג'לו דוקינס ומונטז פורד) באירוע התנגשות של אלופים נגד אנדרדה ואנג'ל גרזה ונגד סת' רולינס ומרפי, שבסופו אנדרדה וגרזה ניצחו.
ב-28 בספטמבר, מיסטריו הפסיד למרפי.
שבוע לאחר מכן, מיסטריו והומברטו קאריו הפסידו לסת' רולינס ומרפי.
ב-22 וב-29 בינואר 2021, דומיניק הפסיד לברון קורבין בקרבות יחידים.
לעומת זאת, דומיניק הצליח לנצח את אותו קורבין שבוע לאחר מכן לאחר עזרה מאביו.
ב-12 בפברואר, דומיניק וריי הפסידו בקרב זוגות לקורבין וסמי זיין אשר קבע את זהות שני המעפילים לקרב תא ההדחות על ההזדמנות להתמודד על האליפות האוניברסלית מול רומן ריינס באירוע תא ההדחות.
ב-26 בפברואר, דומיניק ואביו הפסידו לאקדמיית אלפא (צ'אד גייבל ואוטיס).
שבוע לאחר מכן, דומיניק גבר בקרב יחידים על גייבל.
ב-19 במרץ, דומיניק וריי הפסידו פעם נוספת לאקדמיית אלפא.
ב-23 באפריל, דומיניק ואביו הצליחו לגבור על גייבל ואוטיס.
ב-7 במאי, דומיניק גבר על דולף זיגלר.
באירוע רסלמניה באקלאש, שנערך ב-16 במאי, דומיניק ואביו ניצחו את דולף זיגלר ורוברט רוד וזכו באליפות הזוגות של סמאקדאון.
חמישה ימים לאחר מכן, הוא ניצח את רוברט רוד.
ב-28 במאי, דומיניק הגן בהצלחה על אליפות הזוגות לבדו בקרב החוזר מול זיגלר ורוד מבלי אביו, שספג פציעה קודם לכן באותו הערב.
ב-4 ביוני, אלופי הזוגות הגנו בהצלחה על חגורות האליפות מול האוסוס (ג'יי אוסו וג'ימי אוסו).
במופע המקדים לאירוע כסף בבנק, שנערך ב-18 ביולי, דומיניק ואביו הפסידו את חגורות האליפות לאוסוס.
חמישה ימים לאחר מכן בפרק העוקב של התוכנית סמאקדאון, דומיניק הפסיד לג'ימי אוסו לאחר עזרה מאחיו, ג'יי.
ב-6 באוגוסט, דומיניק נחל הפסד לג'יי אוסו.
שבוע לאחר מכן, דומיניק ואביו ניצחו בקרב זוגות את דולף זיגלר ורוברט רוד.
באירוע סאמרסלאם, שנערך ב-21 באוגוסט, דומיניק וריי כשלו בניסיונם להשיב אליהם את חגורות אליפות הזוגות לאחר שהפסידו לאוסוס.
ב-27 באוגוסט, ב-3 בספטמבר וב-17 בספטמבר, דומיניק הפסיד בקרבות יחידים לסמי זיין.
ב-25 באוקטובר בפרק של התוכנית Raw, מיסטריו הפסיד לאוסטין ת'יאורי.
ב-8 בנובמבר בפרק של התוכנית Raw, דומיניק הפסיד כתוצאה מהכנעה לבובי לאשלי.
שבועיים לאחר מכן, דומיניק ואביו, ריי הפסידו לבובי לאשלי בקרב האנדיקאפ 2 נגד 1. ב-29 בנובמבר בפרק של התוכנית Raw, דומיניק וריי מיסטריו ניצחו את סדריק אלכסנדר ושלטון בנג'מין.
ב-31 בינואר 2022 בפרק של התוכנית Raw, דומיניק הפסיד למיז.
ב-14 בפברואר, דומיניק ואביו הפסידו לאקדמיית אלפא בקרב שאינו היה על חגורות אליפות הזוגות של Raw.
בלילה הראשון של האירוע רסלמניה 38, שנערך ב-2 באפריל, המיסטריוס הפסידו בקרב זוגות למיז ולוגאן פול.
ב-17 באוקטובר, דומיניק ניצח את AJ סטיילס.
ב-3 במרץ 2023, דומיניק ניצח את סנטוס אסקובר.
ב-18 ביולי, מיסטריו זכה באליפות צפון אמריקה של NXT לאחר שניצח את וס לי.
ב-8 באוגוסט, דומיניק הגן בהצלחה על תוארו מול דרגון לי.
ב-18 בספטמבר, מיסטריו הפסיד לקודי רודס.
ב-25 בספטמבר, מיסטריו רשם הגנה מוצלחת על אליפות צפון אמריקה מול דרגון לי.
האליפות הבין יבשתית (פעמיים, נוכחי)
אליפות הזוגות של סמאקדאון (פעם אחת) - עם ריי מיסטריו
מיסטריו נישא לחברתו משכבר הימים מארי ג'ולייט ב-6 במרץ 2024.
דומיניק סובוסלאי (בהונגרית: Dominik Szoboszlai; נולד ב-25 באוקטובר 2000) הוא כדורגלן הונגרי המשחק בעמדת הקשר בליברפול ובנבחרת הונגריה, בה הוא גם משמש כקפטן.
סובוסלאי ערך את הופעת הבכורה המקצועית שלו בעונת 2017/2018, ב-21 ביולי 2017 בליפרינג מהליגה ההונגרית השנייה.
את שערו הראשון כבש ב-4 באוגוסט.
ב-27 במאי 2018, במהלך עונת 2017/2018, ערך את הופעת הבכורה שלו ברד בול במשחק מול אוסטריה וינה כשעלה כמחליף בדקה ה-57. הוא כבש את שערו הראשון במועדון בניצחון 0–6 על SC אגלו במסגרת הגביע האוסטרי.
את שערו הראשון במסגרת הליגה כבש ב-17 במרץ 2019 נגד ואקר אינסברוק.
ב-17 בספטמבר 2019 ערך את הופעת הבכורה בליגת האלופות וכבש את שער הבכורה במפעל במשחק שהסתיים בניצחון רד בול 2-6.
ב-10 ביוני 2020 כבש שלושער בניצחון רד בול 1–5 נגד שטורם גראץ.
בסיום העונה נבחר לשחקן העונה בבונדסליגה האוסטרית.
ב-17 בדצמבר 2020 נרכש על ידי הקבוצה הגרמנית רד בול לייפציג, אליה עבר בינואר 2021 לאחר ששילמה את סעיף שחרורו שעמד על 25 מיליון אירו.
עם זאת,לא השתתף באף משחק של ר.ב.
לייפציג בעונת 2020/21 עקב פציעה ארוכה.
הוא ערך את הופעת הבכורה ב-7 באוגוסט 2021 במשחק במסגרת הגביע הגרמני מול ס.ו.
הוא נכנס כמחליף בדקה ה-78, ושלוש דקות מאוחר יותר כבש את השער השלישי בניצחון קבוצתו 0–3. ב-15 באוגוסט ערך הופעת בכורה בבונדסליגה בהפסד קבוצתו 0–1 למיינץ.
ב-20 באוגוסט כבש שערי בכורה כשכבש צמד שערים בניצחון 0–4 על שטוטגרט.
ב-2 ביולי 2023 חתם בליברפול מהפרמיירליג על חוזה עד שנת 2028.
הוא ערך הופעת בכורה בקבוצה ב-13 באוגוסט בתיקו 1-1 עם צ'לסי.
ב-3 בספטמבר כבש שער בכורה בפרמייר ליג, בניצחון 0–3 על אסטון וילה.
סובוסלאי היה הקפטן של נבחרת הונגריה U17 במהלך אליפות אירופה 2017 בה כבש הקשר שני שערים.
לאחר מכן היה גם קפטן הנבחרת U19 במהלך אליפות אירופה עד גיל 19 וב-1 בספטמבר 2017 ערך את הופעת הבכורה שלו בנבחרת U21 נגד נבחרת גרמניה.
ביוני 2017 זומן לראשונה לנבחרת הונגריה הבוגרת אך לא שותף.
ב-21 במרץ 2019 ערך את הופעת הבכורה בנבחרת במסגרת במסגרת מוקדמות יורו 2020 נגד סלובקיה.
הוא כבש את שערו הראשון במדים הלאומיים מול אותה יריבה, סלובקיה, גם כן במסגרת מוקדמות יורו 2020.
בנובמבר 2020 בפלייאוף ליגת האומות כבש שער ניצחון בדקה ה-90 נגד איסלנד, שער אשר נתן לנבחרת הונגריה את הכרטיס ליורו 2020, בו לא שותף בשל פציעה.
נבחרת העונה בליגה האוסטרית השנייה: 2017/2018
שחקן העונה בבונדסליגה האוסטרית: 2019/2020
דומיניק דוורו היא דמות בדיונית, שהופיעה באופרת הסבון "שושלת" ובסדרת הספין אוף שלה, "משפחת קולבי", וגולמה על ידי דיאן קארול בין השנים 1984–1987. דמותה של דומיניק הופיעה לראשונה בסיום העונה הרביעית של הסדרה והתגלתה בתור אחותו של בלייק קרינגטון שנולדה מרומן שניהל אביו מחוץ לנישואיו.
דומיניק עזבה את הסדרה בסוף עונתה השביעית, ולא שבה למיני הסדרה שהופקה לאחר מכן בשנת 1991, "שושלת: המפגש".
באתחול המחודש של רשת "The CW" לסדרה, דמותה של דומיניק מגולמת על ידי מייקל מישל.
בעיבוד זה, דומיניק היא אמם הביולוגית של ג'ף ומוניקה קולבי, ובכך היא קושרת את משפחת קולבי לעץ משפחת קרינגטון.
עם השתתפותה בעונתה הרביעית של "שושלת", דיאן קארול הבינה את סוד הצלחתן של אופרות הסבון ששודרו בפריים טיים, וציינה כי אף על פי שהסדרה נגעה בנושאים רבים כמו אונס והומוסקסואליות, היא טרם נגעה בנושא הבדלי המעמדות בין הלבנים לבין האפרו-אמריקאיים.
הצטרפותה לצוות השחקנים הראשי של "שושלת" הפכה את קארול לשחקנית האפרו-אמריקאית היחידה עם תפקיד קבוע בסדרה שמשודרת בפריים טיים באותה התקופה, ואת דמותה של דומיניק לדמות האפרו-אמריקאית הראשונה בעלת תפקיד בולט באופרת סבון המשודרת בפריים טיים.
על כך, קארול אמרה, "בהחלט לא חקרתי את מספר האפרו-אמריקאים בטלוויזיה, אבל איך אפשר שלא לראות שהם לא שם?" בשני הפרקים האחרונים של העונה הרביעית, שכרה המשוער של קרול נאמד ב-35,000 דולר לפרק, והיא קיבלה חוזה לפחות ל-17 מתוך 29 פרקים של העונה החמישית.
על כתיבת דמותה, שפירו אמרה, "רצינו תפקיד שבו אישה שחורה תוכל להיות באותה רמה חברתית וכלכלית כמו הדמויות האחרות.
הדבר היחיד שלא רצינו לעשות הוא להפוך את האישה השחורה לקורבן." שפירו הוסיפה, "הכוונה שלנו היא לכתוב את הדמויות בשנת 1984 עם דגש על אופי, ולא על צבע עור."
מתחילתה, דומיניק נועדה להוות קונטרה עבור דמותה של אלקסיס קולבי, אותה גילמה ג'ואן קולינס.
שפירו אמרה על כך, "כשלעצמה, דומיניק לא מתכוונת להתעלות על אלקסיס." קולינס ציינה, "אני חושב שזה נפלא שיש לנו עוד אישה מעל גיל 40 בפריים טיים.
היו לנו מספר סצנות של כלבה-נגד-כלבה, שהיו מעולות מאוד, וכמובן שאף אחד לא יודע יותר טוב ממני שזה שאת משחקת כלבה, זה לא אומר שאת צריכה להיות כזאת בעצמך." קארול הגיב על דבריה של קולינס ואמרה," ג'ואן ואני קרובות מספיק בגיל ובניסיון, עד שאנחנו מסוגלות להבין שזו (הזדמנות) נהדרת לכולנו".
ויליס אדוארדס, שהיה נשיא האיגוד הלאומי לקידום אנשים צבעוניים, העיר על ליהוקה של קארול, שמדובר ב"דבר מרכזי מבחינתנו.
אנחנו נלחמים על דבר כזה במשך שנים." לינדה אוונס, שגילמה את דמותה של קריסטל קרינגטון, אמרה אז, "אני לא חושבת שההשפעה של בואה לסדרה ישפיע רק על אפרו-אמריקאים.
אני חושבת שזה ישפיע על כל האנשים שרואים אותה."
בעודה מופיעה בתפקיד מרכזי באחת מאופרות הסבון הליליות, הצהירה קארול שהיא מעוניינת לגלם אישה עשירה וחסרת רחמים.
בשנת 2011, קארול אמרה כי מפיקת הסדרה, איליין ריץ', אהבה את הרעיון להפוך את דמותה של דומיניק לכלבה", ושבתגובה היא אמרה לה, "אני חושבת שהדבר הכי חשוב עבורנו הוא לזכור לכתוב עבור הגבר הלבן, ונקבל את התוצאה.
אל תנסי לכתוב על מה שאת חושבת שאני, תכתבי את התסריט מנקודת מבט של גבר לבן שרוצה להיות עשיר ועוצמתי.
וכך מצאנו את דמותה של דומיניק דוורו."
בריאיון שנערך בשנת 1984, אמרה קרול, "מעולם לא שיחקתי דמות שלא הייתה אהובה.
אני אוהבת את זה מאוד מכיוון שאני חושבת שלעיתים קרובות מאוד, ובמיוחד כשמדובר בבני מיעוטים, כמעט נדרש מהם להיות אנשים נחמדים, ואני לא רוצה לשחק אישה נחמדה."
קארול גילמה לראשונה את דמותה של דומיניק דוורו, זמרת ואשת עסקים ממולחת, בפרק 26 של עונתה הרביעית של הסדרה, "ביקור הגברת", ששודר בשנת 1984, והופיעה ב-71 פרקים מפרקי הסדרה, ובשבעה פרקים מפרקי סדרת הספין אוף שלה, "משפחת קולבי".
דמותה של דומיניק עזבה את הסדרה בפרק סיום עונתה השביעית של הסדרה, ששודר בשנת 1987.
על מנת למנוע סיכוי שפרטי קשת העלילה בה דמותה של דומיניק מעורבת ידלפו לעיתונות, צולמו מספר סצנות מטעות שהציגו את דומיניק כאמה הביולוגית של קירבי אנדרס או כגרושתו של בעלה לשעבר של אלקסיס, ססיל קולבי.
לקראת סיום העונה הרביעית, הפזמונאית המצליחה והאמידה דומיניק דוורו מגיעה לדנוור, ומתחילה לתחקר את פאלון קרינגטון-קולבי בשאלות בנוגע לאמה, אלקסיס קולבי.
בפרק סיום העונה, תוהה דומיניק לעצמה בסרקזם (וחושפת בפני הצופים), "הם לא יהיו המומים לגלות שאני בת קרינגטון?"
עם פתיחת העונה, בעלה של דומיניק, בריידי לויד (שגולם על ידי בילי די ויליאמס), מגיע לדנוור בעקבות אשתו במטרה להחזירה הביתה, אך זאת האחרונה מסרבת לגלות לו את הסיבה לרצונה העיקש להישאר בדנוור.
עם זאת, קריסטל מבחינה בעוינותה הגלויה של דומיניק כלפי בעלה, בלייק קרינגטון.
לאחר טקס האזכרה שנערך לכבודה של פאלון, דומיניק חושפת בפני משפחת קרינגטון כי היא בתם של אביו של בלייק טום קרינגטון ופילגשו, לורה מתיוס, ומביאה לכך הוכחה, מה שהופך אותה רשמית לאחותו למחצה של בלייק.
בלייק, שכעת נמצא בשפל כלכלי מבצע עסקה עם דומיניק: ארבעים אחוז מהמניות של "דנוור-קרינגטון" בתמורה ל-70 מיליון דולר.
עסקה זו מציבה את דומיניק על הכוונת של אלקסיס והשתיים הופכות לאויבות מרות; שכן אלכסיס תכננה להשמיד את בלייק עד שהעסקה טרפדה את תוכניותיה.
כשבריידי מגלה על מוצאה האמיתי של דומיניק, הוא זועם על כך שהיא הסתירה ממנו זאת.
כשותפתו העסקית של בלייק, דומיניק נוסעת לאיסטנבול במטרה להיפגש עם ראשיד אחמד ולסייע לבלייק להשיג ממנו וידוי לפיו הוא עזר לאלקסיס לטרפד את עסקת חוזי הקידוח.
למרות הסיוע, בלייק חושף בפני דומיניק שטום מכחיש שהוא אביה.
זועמת, דומיניק תובעת את בלייק בגין ניכוי כספים של החברה לאחר שבלייק השתמש בחלק מהכסף שהשקיעה ב"דנוור-קרינגטון" במטרה לנשל אותו מאחוזתו.
עם זאת, בהמשך, דומיניק ובלייק מבקרים את אביהם, טום, על ערש דווי בסומטרה.
טום פוגש את בתו הלא חוקית, דומיניק, לראשונה, וזאת משכנעת אותו לקבל אותה כבתו.
טום מת, אך לא לפני שכולל את דומיניק בצוואתו, כמו גם הפך אותה למוציאה בפועל של הצוואה, מה שמכעיס עוד יותר את אלקסיס.
בעקבות כך, בלייק מכיר בה לבסוף כאחותו למחצה ובהפגנת תודה, דומיניק מבטלת את תביעתה נגדו.
בהמשך, בלייק מזמן את אלקסיס למשרדו ואומר לה שאם היא תתמיד בניסיון לשבור את צוואתו של טום, הוא יתמוך בתקיפות בצדה של דומיניק.
יתר על כן, הוא בלייק חוזר ומדגיש את העובדה שהיא בת משפחתו וכי הוא יילחם עד מוות בשבילה.
אלקסיס נעתרת לדרישותיו של בלייק, אך מבטיחה לו שהיא תמצא דרך להשמיד את דומיניק.
מאוחר יותר באותו הערב באחוזת קרינגטון, בלייק מקיים ארוחת ערב בה הוא מקבל רשמית את דומיניק לחיק המשפחה.
לאחר קבלתה למשפחת קרינגטון, דומיניק מגלה שבריידי הגיש בקשה לגירושין ושאלקסיס מנסה להשתלט על החברה שלה, "דוורו גרופ בע"מ", ובעקבות כך היא מתעלפת.
בבית החולים, דומיניק מגלה שעליה לעבור ניתוח לב.
בזמן תקופת החלמתה, דומיניק מתקרבת לבלייק ולקריסטל.
לאחר שהשניים מתגרשים, בריידי מסרב למכור את מניותיו ב"דוורו גרופ בע"מ" לאלקסיס, ומסכל את ניסיון ההשתלטות שלה.
דומיניק היא בין האורחים המשפחתיים שהוזמנו למולדביה על מנת לחגוג את חתונת אחייניתה, אמנדה, עם הנסיך מייקל, שם מתקיימת הפיכה צבאית והמורדים משתלטים על הכנסייה ופותחים בירי על כל משתתפי החתונה.
עונה 6 (שושלת) / עונה 1 (משפחת קולבי)
דומיניק שורדת את הטבח בחתונה, ודוחה את הצעתו של מנהיג המורדים להישאר במולדביה על מנת "לבדר את הכוחות ולשפר את המורל".
עם שובה לדנוור, דומיניק עובדת עם בלייק על עסקת נפט מול ג'ייסון קולבי.
דומיניק פוגשת את ג'ונתן לייק, מזכיר במחלקת המדינה, שמזכיר לדומיניק שהם הכירו לפני שנים בפריז.
במקביל, גארט בוידסטון, עורך דינו של ג'ייסון קולבי וגבר מעברה של דומיניק, שב ומנסה להצית מחדש את הרומן ביניהם, אך דומיניק מסרבת.
שנים קודם לכן, דומיניק וגארט ניהלו רומן במהלכו טען גארט שהוא נשוי וסירב לעזוב את אשתו.
דומיניק נקרעת באהבתה בין ג'ונתן לגארט עד שנודע לה כי ג'ונתן החל לשתף פעולה עם בארט פאלמונט, פוליטיקאי שנלחם בפרויקט הנפט.
בהמשך העונה, בתה של דומיניק, ג'קי, מבקרת ומבקשת מאמה להישאר בדנוור במקום לחזור לסיים את בית הספר בו היא לומדת בלוזאן, שווייץ.
גארט פוגש את ג'קי ומשוכנע מיד שהוא אביה, ובעקבות כך לוחץ על דומיניק, שמכחישה שהוא אביה של ג'קי, אך לבסוף מתוודה שהוא אכן אביה הביולוגי ומסכימה להינשא לו.
בפרק סיום העונה, אלקסיס חושפת בפני דומיניק במהלך מסיבת האירוסין שגארט מעולם לא היה נשוי, ושיקר לה על מנת להימנע ממערכת יחסים ארוכת טווח.
דומיניק הזועמת סוטרת לאלקסיס ומורה לה לעזוב, ולאחר מכן מתעמתת עם גארט ומבטלת את האירוסין.
בינתיים, האורחים ממשיכים לחגוג, מבלי להיות מודעים לכך שהחתונה בוטלה – או ששרפה משתוללת בחלקים אחרים של המלון.
עונה 7 (שושלת) / עונה 2 (משפחת קולבי)
במהלך השרפה, דומיניק נבהלת לאחר שהיא אינה מצליחה למצוא את ג'קי.
דקס דקסטר מצליח לחלץ את ג'קי, שנכוותה קשות ועוזבת את דנוור לתקופת החלמה ממושכת.
לאחר שהיא מתאוששת מהשרפה, דומיניק מסייעת לבלייק להיאבק באלקסיס, שהשתלטה על "דנוור-קרינגטון" בסיועו של אחיהם המנוכר, בן.
במקביל, דומיניק מנסה להחיות את קריירת השירה שלה.
כאשר ביקורת גרועה מופיעה בעיתון שנמצא בבעלותה של אלקסיס, דומיניק הולכת להתעמת איתה ובין השתיים מתפתח "קרב חתולות".
עד מהרה, דומיניק פוגשת את הגאולוג ניק קימבול, שמחזר אחריה נחרצות.
בתחילה, דומיניק מתנגדת לו, אך בהמשך מתרצה לו והשניים שוכבים.
בהמשך, ניק מציל את דומיניק משני בריונים שנשלחו על ידי איש עסקים בשם גארי טילדן במטרה "לחסל אותה" לאחר שדחתה עסקה עסקית מטילדן.
אך דומיניק עדיין מסויגת מיחסיהם – ומתקרבת לדקס, שהוא גם בעלה לשעבר של אלקסיס.
ניק לוקח את דומיניק לסוף שבוע רומנטי בסן פרנסיסקו, שם הוא מציע לה נישואין.
בזמן שדומיניק שוקלת לקבל את הצעת נישואיו של ניק, ג'קי חוזרת לדנוור ומספרת לאמה שגארט עדיין מאוהב בה, אך דומיניק מצהירה שהיא לא תשוב לזרועותיו של גארט, וג'קי המאוכזבת עוזב שוב את דנוור.
בפרק סיום העונה השביעית, דומיניק וניק משתתפים בחתונה של אחיינה, אדם.
לאחר הטקס, דומיניק מקבל את הצעת נישואיו והשניים עוזבים את דנוור.
על אף שהיא אינה מופיעה לאחר העונה השביעית, דומיניק (שעליה מסופר שהצליחה לחדש את קריירת השירה שלה באירופה) מוזכרת בעונה התשיעית, כשבלייק חוקר את רציחתו של רוג'ר גריימס, במהלך ביקור אצל דודה של דומיניק, צ'ארלס מתיוס.
האתחול המחודש של "שושלת" עלה לשידור לראשונה ברשת "The CW" ב-11 באוקטובר 2017. במאי 2018, פורסמה הודעה לעיתונות שחשפה פרטים על עלילת העונה השנייה ורמזה כי הסדרה תציג את אחותו למחצה של בלייק, דומיניק דוורו, אמם של ג'ף ומוניקה קולבי, במהלך העונה.
על הצגת דמותה של דומיניק בסדרה, המפיקה בפועל סאלי פטריק אמרה:
ב-22 במרץ 2019 נודע כי השחקנית מייקל מישל לוהקה לגילום דמותה של דומיניק במחציתה השנייה של העונה השנייה.
ב-11 באוקטובר 2019, אושר כי מישל קודמה לתפקיד ראשי בעונה השלישית.
הקידום אושר לאחר שהשחקנית חשפה את קידומה באינסטגרם כבר ביולי 2019. לקראת שידור בכורת העונה השלישית, המפיק בפועל, ג'וש ריימס, הצהיר כי דומיניק תחליף זמנית את אלקסיס קרינגטון (לאחר שניקולט שרידן פרשה וטרם נמצאה לה מחליפה) בתור עושה הצרות העיקרית החדשה של הסדרה, ותשחק בשני הצדדים במלחמה בין קולבי לקרינגטון.
ריימס אישר גם כי משפחתה הסודית של דומיניק "[תופיע] בשלב כלשהו."
לאחר שידור פרק הבכורה של העונה השלישית, ג'סטין קריירו מהאתר "The Young Folks", ציין כי על פי המוצג בסדרה, דמותה של דומיניק לא תיתן לדבר להפריע לה, כולל ילדיה שלה, וכשגם כשהיא פולשת לחייהם של אנשים אחרים ומוכנה להרוס את חייהם היא מרגישה ממש כמו בבית.
ריד גאודנס מהאתר "Hidden Remote" שיבח את מישל על הופעת הבכורה שלה בדמותה של דומיניק וכתב: "זה ליהוק מהודר, וכדאי שהם ישמרו עליה בעונה הבאה." עם זאת, המבקרים לא התרשמו במיוחד ממניעיה של דומיניק להשתלט על השושלת של משפחת קרינגטון.
העניין בדמותה של דומיניק התחדש עם ליהוקה של השחקנית איליין הנדריקס לגילום גרסתה החדשה של אלקסיס, ומעריצים רבים ציפו לסצנות של "קרבות חתולות" בין שתי הדמויות.
דומיניק טלהאמר הוא מאמן כדורגל אוסטרי המאמן את אוסטנדה.
טלהאמר החל את קריירת האימון שלו בקבוצה מהליגות הנמוכות, ומשנת 2000 החל לאמן את מחלקות הנוער השונות של אדמירה ואקר מדלינג.
בשנת 2004 מונה לעוזר מאמן הקבוצה הבכירה, ובספטמבר 2004 הפך למאמן הראשי והיה למאמן הראשי הצעיר ביותר בהיסטוריה של הבונדסליגה האוסטרית.
הוא עזב את המועדון באוגוסט 2005.
מדצמבר 2005 עד אוקטובר 2006 היה מאמנה של ווינר ספורט קלאב מהליגה השלישית.
מיוני 2007 ועד מאי 2008 היה עוזר מאמן הקבוצה הבכירה של ל.א.ס.ק.
לאחר שאימן שתי קבוצות נוספות מהליגות הנמוכות, בפברואר 2011 מונה טלהאמר למאמנה של נבחרת הנשים האוסטרית.
בשנת 2020 הוא סיים את הכהונה ובמקומו מונתה אירנה פורמן.
ב-13 בספטמבר 2021 הוא פוטר מתפקידו.
דומיניק בול הוא כדורגלן אנגלי המשחק בעמדת הקשר.
דומיניק בול החל לשחק עבור קבוצת נוער של טוטנהאם הוטספר בשנת 2011. ב-22 בינואר 2015 הוא הושאל לקבוצת הפוטבול ליג השנייה בה עשה הופעת בכורה כשחקן מקצועי.
ב-13 באוגוסט 2015 סוכמה השאלתם של נתן אודווה ודומיניק בול לגלאזגו ריינג'רס עד לסיום העונה.
במדי הקבוצה הוא עלה לליגת העל הסקוטית.
בשנת 2016 הוא חתם לשלוש שנים ברות'רהאם יונייטד, אך שוחרר כעבור חמישה חודשים.
הוא שיחק במספר קבוצות בהשאלה, עד שבשנת 2019 עבר לקווינס פארק ריינג'רס.
דומיניק בול שיחק בנבחרות הנוער של אירלנד הצפונית.
בשנת 2013 הוא הוזמן לנבחרת אנגליה לנועד עד גיל 20 ועשה בנבחרת זו שש הופעות.
דומיניק איודלה סולאנקה-מיטשל , הידוע בשם דומיניק סולאנקה, הוא כדורגלן אנגלי המשחק בעמדת החלוץ בקבוצת טוטנהאם הוטספר מהפרמייר ליג ובנבחרת אנגליה.
סולאנקה החל את הקריירה שלו בצ'לסי ב-2004 בקבוצה מתחת לגיל שמונה.
זה הפך אותו לשחקן הצעיר ביותר ששיחק עבור המועדון בליגת האלופות.
ב-4 באוגוסט 2015, סולאנקה הושאל לוויטסה ארנהם מהליגה ההולנדית.
הוא ערך את הופעת הבכורה שלו ב-23 באוגוסט 2015 בהפסד 0–2 לפיינורד.
שבוע לאחר מכן, הוא כבש את שערו הראשון בניצחון 4–1 על קמבור.
הוא סיים את העונה עם שבעה שערים ב-25 הופעות.
ב-30 במאי 2017 חתם סולאנקה בליברפול.
הוא ערך את הופעת הבכורה שלו ב-16 באוגוסט 2017 בניצחון 2–1 על הופנהיים בפליאוף ליגת האלופות.
הוא כבש את שערו הראשון בליברפול ב-13 במאי 2018, היום האחרון של עונת 2017/2018, בניצחון הביתי 4–0 על ברייטון אנד הוב אלביון.
סולאנקה חתם בבורנמות' ב-4 בינואר 2019 על חוזה ארוך טווח.
הוא ערך את הופעת הבכורה שלו ב-2 בפברואר בהפסד 2–0 לקארדיף סיטי.
הוא כבש את שעריו הראשונים עבור בורנמות' רק בהופעתו ה-39 בליגה ב-12 ביולי 2020, בניצחון 1–4 על לסטר סיטי.
בסיום אותה העונה, עונת 2019/2020 ירד עם הקבוצה לצ'מפיונשיפ.
הוא כבש 15 שערים בצ'מפיונשיפ במהלך עונת 2020\2021, וסיים כמלך השערים המשותף של המועדון בליגה יחד עם ארנו דנג'ומה.
בעונת 2021/2022 סיים כסגן מלך השערים עם 29 שערי ליגה, וסייע לקבוצתו לעלות בחזרה לפרמייר ליג.
ב-23 בדצמבר 2023 כבש שלושער בניצחון 2-3 על נוטינגהאם פורסט, סולאנקה זכה בתואר שחקן החודש בפרמייר ליג בדצמבר 2023, אחרי שכבש 6 שערים בשבעה משחקים, סולאנקה הפך לשחקן בורנמות' הראשון שזוכה בתואר.
סולאנקה ייצג את אנגליה בכל נבחרות הנוער.
במאי 2014 היה חלק מהנבחרת עד גיל 17 שזכתה באליפות אירופה עד גיל 17 לשנת 2014. הוא סיים כמלך השערים המשותף של הטורניר עם ארבעה שערים בארבע הופעות, כולל שער במשחק הגמר.
בנוסף היה בסגל הנבחרת עד גיל 20 למונדיאל 2017 של פיפ"א עד גיל 20. הוא כבש ארבעה שערים בטורניר, כולל צמד נגד איטליה בחצי הגמר.
סולאנקה זכה בכדור הזהב כשחקן הטורניר, לאחר שנבחרתו זכתה בטורניר כשניצחה 0–1 את ונצואלה.
הוא זומן לראשונה לסגל הנבחרת הבוגרת בנובמבר 2017 למשחק ידידות מול ברזיל באצטדיון ומבלי, ונכנס כמחליף בדקה ה-75 במשחק שהסתיים בתיקו 0–0.
ב-27 במאי 2019 נכלל סולאנקה בסגל נבחרת אנגליה עד גיל 21 לאליפות אירופה לשנת 2019.
דומיניק ג'ון דאן (29 באוקטובר 1925 – 26 באוגוסט 2009) היה סופר, עיתונאי ומפיק אמריקאי.
הוא החל את דרכו בקולנוע ובטלוויזיה כמפיק של הסרט הלהט"בי החלוצי "הנערים בחבורה" (1970) וכמפיק של הסרט עטור הפרסים "בהלה בפארק הסמים" (1971).
בתחילת שנות השבעים החל לעסוק יותר בכתיבה.
לאחר רצח בתו, השחקנית דומיניק דאן , ב-1982, כתיבתו החלה לעסוק באינטראקציה שבין החברה הגבוהה והעושר לבין מערכת המשפט.
דאן כתב טורים רבים בעיתון "Vanity Fair", ובשנות השמונים החל להופיע בטלוויזיה בתוכניות העוסקות בפשע.
דאן נולד בשנת 1925 בהרטפורד, קונטיקט, השני מבין ששת ילדיהם של ריצ'רד אדווין דאן, מנתח לב, ודורותי פרנסס (לבית ברנס).
משפחת דאן הייתה אירית-קתולית, ולכן תיאר דאן תחושת זרות בחברה הווספית בה גדל.
דאן למד בבתי הספר הספר קינגסווד וקנטרברי שבניו מילפורד, קונטיקט, אך גויס לצבא האמריקאי במהלך שנתו האחרונה בתיכון.
דאן שירת כחייל במהלך מלחמת העולם השנייה וקיבל את עיטור כוכב הארד על גבורתו במהלך קרב מץ.
לאחר המלחמה, למד בויליאמס קולג', שם סיים את לימודיו בשנת 1949.
דאן היה אחיו הבכור של הסופר ג'ון גרגורי דאן (1932–2003), תסריטאי ומבקר שהיה נשוי לסופרת ג'ואן דידיון.
האחים כתבו יחד טור ב-"The Saturday Evening Post", ושיתפו פעולה בהפקת הסרט "בהלה בפארק הסמים".
דידיון וג'ון גרגורי דאן כתבו את התסריט, ודומיניק הפיק את הסרט.
לאחר שסיים את לימודיו בוויליאמס קולג', עבר דאן להתגורר בניו יורק, שם הפך למנהל במת טלוויזיה.
לאחר מכן, המפרי בוגרט הביא אותו להוליווד על מנת לעבוד על גרסת הטלוויזיה של הסרט היער המאובן.
דאן עבד על הסדרה "Playhouse 90" והפך לסגן הנשיא של חברת ההפקה Four Star Television.
בנובמבר 1982, בתו, השחקנית דומיניק דאן (הידועה בעיקר בזכות חלקה בסרט "פולטרגייסט"), נרצחה בחנק על ידי בן זוגה לשעבר.
דאן נכח במשפטו של הנאשם ג'ון תומאס סוויני, שהורשע ונידון לשש וחצי שנות מאסר.
לבסוף ריצה סוויני רק שנתיים וחצי ממאסרו.
בתקופה זו החל דאן לכתוב באופן קבוע בעבור "Vanity Fair".
הוא כתב גם מספר רומנים רבי-מכר, המבוססים על אירועים אמיתיים.
אלה כללו את רצח ויקי מורגן, זוגתו של אלפרד בלומינגדייל ("An Inconvevient Woman"), רצח וויליאם וודווארד בידי אשתו אן ("The Two Mrs.
בהמשך הנחה את תוכנית הטלוויזיה "Dominick Dunne's Power, Priviledge, and Justice" בערוץ Court TV, שם דן במפגש שבין ידועניות וכסף לבין מערכת המשפט.
בין המקרים המפורסמים שסיקר היו המשפטים של או.
סימפסון, קלאוס וון בולו, מייקל סקייקל (אחיינה של אתל קנדי), וויליאם קנדי סמית' (אחיינו של הנשיא קנדי), והאחים מננדז.
במהלך חייו דאן התרועע לעיתים קרובות עם סלבריטאים מכל התחומים, כתב עליהם וצולם איתם.
הרפתקאותיו של דאן בהוליווד תוארו בסרט הדוקומנטרי "Dominick Dunne: After the Party" (2008), בבימוים של קירסטי דה גאריס וטימותי ג'ולי.
כמה שנים לפני כן, ב-2002, יצא סרט תיעודי לא-מורשה אודות דאן, "Guilty Pleasure", בבימויו של בארי אבריץ'.
סרט זה מתמקד בסגנונו העיתונאי של דאן.
בשנת 2008, בעודו בן 82, נסע דאן מניו יורק ללאס וגאס כדי לסקר עבור Vanity Fair את משפטו של או.
סימפסון, שנאשם בחטיפה ושוד מזוין.
דאן ציין כי זו תהיה משימתו העיתונאית האחרונה.
אמר גם כי הרגיש שמערכת המשפט כשלה מול משפחותיהם של ניקול בראון סימפסון ורון גולדמן במשפטו הקודם של או.
ג'יי., וכמו כן את משפחתו של דאן לאחר רצח בתו.
לכן, אמר, הרגיש מעורב באופן אישי בגורלו של סימפסון.
בספטמבר 2008, חשף דאן כי הוא עובר טיפול בסרטן שלפוחית השתן.
לפני מותו, היה עסוק בעבודה על ספרו "Too Much Money".
ב-22 בספטמבר 2008 חש כאבים עזים, ונלקח באמבולנס לבית החולים.
דאן נפטר בביתו שבמנהטן ב-26 באוגוסט 2009, ונקבר בקונטיקט.
ב-29 באוקטובר 2009 (יום הולדתו ה-84 של דאן), רבים מבני משפחתו וחבריו התאספו כדי לחגוג את חייו.
גיליון נובמבר 2009 של "Vanity Fair" שימש כמחווה לדאן ולתרומותיו הנרחבות למגזין.
דאן היה נשוי לאלן ביאטריז גריפין מ-1954 עד 1965. נולדו להם חמישה ילדים: אלכסנדר, גריפין ודומיניק, ועוד שתי בנות שנפטרו בינקותן.
שתי גברות גרנוויל, מאנגלית: ציפי בורסוק, הוצאת מודן, 1989.
אישה ללא סודות, מאנגלית: עלינא ארשטיין, הוצאת שלגי, 1991.